גלובר נולד בהוטון און היל בלסטרשייר באנגליה. הוריו היו חקלאים - ויליאם גלובר ואן (לבית ברייט). הוא גילה כישרון לציור בגיל צעיר, ובשנת 1794 התאמן כאמן רישום בליכפילד ובאלדרידג'. הרוזנת מהרינגטון עזרה לבסס את עיסוקו כמדריך אמנות, וייתכן שלקחה ממנו שיעורים בעצמה. הוא עבר ללונדון בשנת 1805, הפך לחבר באגודת צבעי המים הוותיקה, ונבחר לנשיא שלה בשנת 1807. בשנים שלאחר מכן הציג מספר רב של תמונות בתערוכות של חברה זו, וגם באקדמיה המלכותית ובאגודת האמנים הבריטית. היו לו תערוכות יחיד בלונדון ב-1823 וב-1824. הוא היה אמן מצליח, ואף על פי שמעולם לא בחר להיות חבר באקדמיה, המוניטין שלו היה גבוה מאוד בקרב הציבור.
גלובר זכה לתהילה כצייר נופים רומנטיים "איטלקיים" של בריטניה ודרום אירופה. נודע גם באנגליה וגם בצרפת בכינוי "קלוד האנגלי", על שם הצייר הצרפתי קלוד לורן.
החיים באוסטרליה.
גלובר החליט לעבור לאוסטרליה והגיע לארץ ואן דימן (טסמניה) ביום הולדתו ה-64 בשנת 1831, כשהוא כבר נושא את המוניטין הרב שצבר כצייר נוף. מאפריל 1831 ועד תחילת 1832 התגורר בהובארט. בשנת 1832 רכש גלובר חלקת אדמה גדולה במיוחד במילס פליינס, דדינגטון. גלובר סייע בבניית הקפלה בדדינגטון ונקבר במתחם זה.
גלובר ידוע בעיקר בזכות ציוריו את הנוף הטסמני. הוא נתן ביטוי חדש להשפעות אור השמש האוסטרלי על שטחי הערבה המקומיים על ידי תיאר בהיר וברור. שינוי מובהק מסגנון ה"גן הכפרי האנגלי" האפל יותר שצייר באירופה.
הטיפול שלו בצמחייה המקומית היה חדש מכיוון שהיה תיאור מדויק יותר של העצים והשיחים האוסטרליים. גלובר ציין את "המוזרות המדהימה של העצים" באוסטרליה. כמו כן צייר את הילידים האוסטרלים שפגש בארץ. יצירתו הגדולה האחרונה של ג'ון גלובר צוירה ביום הולדתו ה-79.
מורשת אוסטרלית.
אגודת ג'ון גלובר הוקמה ב־22 באוגוסט 2001 כדי לכבד ולקדם את זכרו של גלובר ואת תרומתו לאמנות האוסטרלית. החברה הזמינה פסל בגודל טבעי של גלובר, שנחשף בפברואר 2003 באוונדייל, טסמניה. כמו כן, נקבע פרס שנתי על שם גלובר, באוואנדייל. משנת 2004, חברת ג'ון גלובר העניקה את פרס גלובר לתיאורי נופים טסמניים. זהו פרס האמנות העשיר ביותר באוסטרליה על ציור נוף.
בשנת 2019 שוחזר בית החווה שגרו בו בני משפחת גלובר, דרומית-מזרחית לאונסטון, ו-990 דונם אדמות מסביב, שהופיעו לעיתים קרובות בעבודותיו של גלובר. המקום הוגדר כמורשת 'חוות פטרדייל וניל'.
מנהרה מס' 1 של מסילת הרכבת דרעא-צמח
מנהרה מס' 1 של מסילת הרכבת דרעא-צמח (מנהרה 105), היא מנהרה לרכבת על מסילת הרכבת דרעא-צמח על הגדה הצפון מערבית של הירמוך, קרוב למושב מיצר, היא המנהרה המערבית ביותר בין שמונה המנהרות שנחצבו במסילה הזאת. המנהרה נחפרה בידי העות'מאנים כחלק ממסילת הרכבת החיג'אזית. המנהרה, כחלק ממסילת הרכבת דרעא-צמח כולה, אינה פעילה כיום. אורך המנהרה הוא כ-200 מטר, ורומה הוא 50- מטר.
מבנה המנהרה.
אורך המנהרה הוא כמאתיים מטר. המנהרה חוצה את שיפולי דרום רמת הגולן ממזרח למערב. תוואי המנהרה אינו ישר לחלוטין ומתעקל מעט דרומה. לאחר שנחצבה בסלע קירטוני, חופו קירותיה הפנימיים של המנהרה באריחים מאבן גיר, וכך נשמרה יציבותה. בקצות המנהרה ישנה תוספת למנהרה על מנת למנוע מפולות עפר וסלעים מההר לעבר פתחי המנהרה.
המנהרה כיום.
המנהרה נמצאת בתחום ישראל אך נדרש אישור צבאי על מנת להגיע אליה. מדרך שנסללה על ידי מקורות מתחיל השביל הרגלי שמגיע למנהרה. לאורך השביל פזורים סלעים גדולים שהתנתקו מהצוק לאורך השנים. המנהרה פתוחה למעבר וניתן לעבור בה רגלית. במנהרה נמצאת מושבה גדולה של עטלפים.
ספר תנועת המוסר
Menagerie
Menagerie (בעברית: ביבר) הוא אלבום האולפן השישי של הזמר-יוצר האמריקאי ביל וית'רס. אלבום זה כולל גם את הסינגל "Lovely Day" שנחשב לאחד מהמצליחים של וית'רס.
אפיון.
מבחינת תוכנו, האלבום הזה אופטימי הרבה יותר ואינטנסיבי פחות בשיריו מאשר באלבומיו הקודמים של וית'רס. אף שיר באלבום לא עוסק ברגשות עזים וקשים כמו מוות ואהבה נכזבת כמו בשירים מוקדמים שהסלילו את דרכו של וית'רס, כמו "Use Me", "Better Off Dead" או "Who Is He". רוב רצועות האלבום הן שמחות וקלילות הן מוזיקלית והן לירית, כאשר השירים "I Want to Spend the Night" ו"Tender Things" כוללים אלמנטים לטיניים ברורים, והשירים "Lovely Night for Dancing" ו"She Wants To" כוללים השפעות של סגנון הדיסקו שהיה באותה עת עוד בהתהוות.
ביקורות.
מתוך האלבום שיצא סינגל אחד: "Lovely Day". זהו שיר שמח, אופטימי ובעל אלמנטים מעולמות מוזיקליים שונים, ועל כן הוא התקבל בברכה בקהילת המעריצים של וית'רס וגם מעבר לכך בקרב חובבי מוזיקת הדיסקו והנשמה. הסינגל הפך לאחד מהלהיטים הגדולים ביותר של וית'רס, במיוחד בבריטניה, שם הגיע למקום ה-7 במצעד הסינגלים הבריטי. בנוסף, השיר הגיע לצמרות תרשימי המכירות בשבע מדינות נוספות.
Menagerie עצמו זכה לנתונים חיוביים מאוד יחסית, והגיע למקום ה-16 במצעד שירי ה-R&amp;B/היפ הופ וה-39 במצעד הבילבורד 200. האלבום היה לנמכר ביותר של וית'רס אי פעם בבריטניה, שם הגיע למקום 27 במצעד האלבומים הבריטי.
האלבום זכה לביקורות חיוביות למדי. המבקר רוברט כריסטיגאו נתן לאלבום ציון של C+ וכתב כי "'Lovely Day' הוא הלהיט הגדול ביותר שלו מאז שהחליף חברה, והפשרה הזו בין הדייסה של Making Music לבין השריר של Naked &amp; Warm הופכת אותו לאלבום הגדול ביותר שלו". אתר AllMusic סיפק לאלבום ציון גבוה באופן יחסי של 4.5 כוכבים מתוך 5.
ליפסיה
CATL (בסינית: 宁德时代, שם מלא באנגלית: Contemporary Amperex Technology Co. Limited; נסחרת בבורסת שנג'ן, SHE: 300750) היא יצרנית טכנולוגיה וסוללות סינית שנוסדה בשנת 2011 על ידי רובין צנג, ומתמחה בייצור סוללת ליתיום-יון לרכבים חשמליים, ומערכות ניהול סוללות.
CATL מספקת סוללות ליצרני כלי רכב ובהם קבוצת PSA, יונדאי מוטור, הונדה, BMW, דיימלר AG, טסלה, טויוטה, פולקסוואגן ווולוו. זאת בנוסף ליצרני רכב בסין. בפברואר 2021 הודיעה החברה על תקצוב בניית שלוש מפעלים חדשים לייצור סוללות למכוניות.
בנוסף לכך, CATL פעילה בתחום ייצור סוללות למתקני אגירת חשמל, כתחליף לבניית תחנות כוח חדשות ולבניית רשת להעברת חשמל.
היסטוריה.
החברה הוקמה בשנת 2011 על ידי רובין צנג. מטה החברה ממוקם בנינדה (בחבל פוג'יין) ומרכזי הפיתוח נוספים בשנחאי וברלין.
בשנת 2018 החברה דיווחה על מכירות של סוללות בהיקף של 21.2 גיגווט"ש. בשנת 2018 החברה החלה בהקמת מפעל חדש בארנשטאדט ובשנת 2020 התוכניות דיברו על 50 גיגווט"ש.
ביוני 2020 הכריז רובין צנג שהחברה מסוגלת לייצר סוללות עם טווח נסיעה של 2 מיליון ק"מ.
גייטה
גייטה (בסווהילי: Mkoa wa Geita) היא אחת מ-31 המחוזות המנהליים של טנזניה. המחוז נמצא בצפון מזרח המדינה. בירת המחוז היא גייטה.
האזור שוכן בין קו הרוחב 2 ° 8´ ו- 3 ° 28 ’מדרום לקו המשווה ובין קו האורך 31 ° 15’ -32 ° 40 ’מזרחית לגריניץ’. האזור נמצא בגובה 1,100 עד 1,300 מטר מעל פני הים וחולק גבולות עם קאגרה במערב ובצפון, ואילו בחלקים הדרומיים והדרום -מזרחיים גובלים אזור שיניאנגה ואזור מוואנסה מצפון.
במחוז מתגוררים כ-1,739,530 איש ב-5 נפות, שהגדולה בהן היא בוקומבה.
נציב האזור הוא מאגאלולה סאידי מאגאלולה.
מכרה הזהב של גייטה מצוי כ-4 ק"מ ממערב לעיר גייטה.
רומנוף וג'ולייט
רומנוף וג'ולייט (באנגלית: Romanoff and Juliet) הוא סרט קולנוע אמריקאי מסוגת קומדיה רומנטית משנת 1961, בבימויו והפקתו של פיטר יוסטינוב, עם פיטר יוסטינוב, ג'ון גאווין, סנדרה די ואקים טמירוף בתפקידים הראשיים.
ג'ון גאווין וסנדרה די השתתפו קודם בתפקידים ראשיים בסרט "חיקוי לחיים" (1959).
התסריט נכתב על ידי פיטר יוסטינוב והוא מבוסס על המחזה שלו "רומנוף וג'ולייט" שהועלה בברודוויי ב-1956 ובו גם שיחק בתפקיד הראשי של "הגנרל". הוא היה מועמד לפרס טוני למחזה הטוב ביותר ולפרס טוני לשחקן הטוב ביותר בתפקיד ראשי.
זאת קומדיה רומנטית המתרחשת על רקע המלחמה הקרה בצורת סאטירה שנונה על רומן הנרקם בין בתו של שגריר ארצות הברית לבנו של שגריר ברית המועצות במדינה אירופאית לא מוגדרת (קונקורדיה), הנשלטת בידי "הגנרל" שמגולם על ידי יוסטינוב עצמו.
המחזה והסרט קשורים באופן רופף למחזה "רומאו ויוליה" של ויליאם שייקספיר – צעיר וצעירה ממשפחות עוינות, נפגשים ומתאהבים למרות האיבה בין משפחותיהם.
יוסטינוב היה מועמד לפרס דוב הזהב בפסטיבל הסרטים הבינלאומי בברלין וזכה בפרס גילדת הבמאים של אמריקה על בימויו יוצא מהכלל.
תקציר העלילה.
באו"ם נתנהלת הצבעה על החלטה חשובה. התוצאה היא תיקו ותלויה כעת בהחלטה של מדינה קטנה באירופה בשם "קונקורדיה" שבראשה נמצא נשיא שמכונה "גנרל" (פיטר יוסטינוב). מפני שאינו מבין על מה הבעיה הוא בוחר להימנע מהצבעה לדאבונם בעיקר של הסובייטים והאמריקאים.
לאחר הישיבה הוא עולה למטוס ומצטרפת אליו ג'ולייט (סנדרה די) בתו של השגריר האמריקאי בקונקורדיה שנפרדת קודם לכן מארוסה, פרדי (ריק ון נטר).
שתי מעצמות העל מחזרות אחרי הגנרל ומבטיחות לו מכל טוב. העוזר שלו אוטו (פיטר ג'ונס), נוהג להאזין להתייעצויות השגרירים עם מנהיגי המעצמות ומוכר את המידע לשגרירים תמורת כסף.